Neuvoston asetus (ETY) N:o 1332/84, annettu 7 päivänä toukokuuta 1984, hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 muuttamisesta



Virallinen lehti nro L 130 , 16/05/1984 s. 0001 - 0002

Espanjank. erityispainos: Luku 03 Nide 30 s. 0206

Portugalink. erityispainos: Luku 03 Nide 30 s. 0206

Suomenk. erityispainos Alue 3 Nide 17 s. 0128

Ruotsink. erityispainos Alue 3 Nide 17 s. 0128



NEUVOSTON ASETUS (ETY) N:o 1332/84, annettu 7 päivänä toukokuuta 1984, hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen() ottaa huomioon Euroopan parlamentin lausunnon(), sekä katsoo, että asetuksen (ETY) N:o 1035/72(), sellaisena kuin se on viimeksi muutettuna asetuksella (ETY) N:o 985/84(), 3 artiklassa säädetään erityisesti tilanteista, jolloin laatuvaatimusten noudattamisvelvoite ei koske jäsenvaltiossa kaupan pidettyjä hedelmiä ja vihanneksia, tällainen tilanne on muun muassa tuotteilla, joita tuottaja pitää kaupan tuotantoseudulla sijaitsevilla tukkumyyntipaikoilla ja tuotteilla, jotka kuljetetaan näiltä tukkumyyntipaikoilta kauppakunnostus- ja pakkaamispaikoille tai samalla tuotantoalueella sijaitseville varastointipaikoille; jäsenvaltiot voivat kuitenkin antaa rajoittavampia säännöksiä, ja kokemus on osoittanut, että asetuksen (ETY) N:o 1035/72 3 artiklassa säädetyn vapautuksen vuoksi merkittävien hedelmä- ja vihannesmäärien ei tarvitse noudattaa laatuvaatimuksia; tällainen tilanne on laatuvaatimuksia koskevan yhteisön sääntelyn tavoitteiden vastainen; tämän epäkohdan korjaamiseksi olisi edellytettävä, että kyseiset tuotteet noudattavat laatuvaatimuksia, mutta sallittava kuitenkin jäsenvaltioiden antaa poikkeussäännöksiä alueellaan mahdollisesti esiintyvien erityistilanteiden varalta, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1035/72 seuraavasti: 1. Lisätään 3 artiklan 1 kohtaan alakohdat seuraavasti:"Jäsenvaltiot eivät saa saattaa laatuvaatimusten tai näiden tiettyjen säännösten noudattamista koskevan velvoitteen alaisiksi - tuotteita, jotka tuottaja pitää esillä myyntiä varten, saattaa myyntiin, myy, toimittaa tai pitää kaupan muulla tavoin tukkumyyntipaikoilla, erityisesti tuotantoalueella sijaitsevilla tuotantomarkkinoilla, - tuotteita, jotka kuljetetaan näiltä tukkumyyntipaikoilta kauppakunnostus- ja pakkaamispaikoille tai samalla tuotantoalueella sijaitseville varastointipaikoille. Asianomaisen jäsenvaltion on edellistä alakohtaa sovellettaessa ilmoitettava siitä komissiolle ja annettava komissiolle tiedoksi tätä tarkoitusta varten toteuttamistaan toimenpiteistä." 2. Poistetaan 3 artiklan 2 kohdan c alakohta. 2 artikla Tämä asetus tulee voimaan 1 päivänä heinäkuuta 1984. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä toukokuuta 1984. Neuvoston puolesta Puheenjohtaja M. ROCARD () EYVL N:o C 324, 29.11.1983, s. 6 () EYVL N:o C 77, 19.3.1984, s. 106 () EYVL N:o L 118, 20.5.1972, s. 1 () EYVL N:o L 103, 16.4.1984, s. 1